ຜູ້ນຳຈີນ ຮຽກຮ້ອງໃຫ້ ກໍ່ຕັ້ງ ອົງການຄຸ້ມຄອງ ອິນເຕີແນັດ ທົ່ວໂລກ 
ທ່ານ Xi ໄດ້ກ່າວວ່າ ທຸກປະເທດ ຄວນທຳງານຮ່ວມກັນ ເພື່ອສ້າງ ລະບົບການຄຸ້ມຄອງອິນເຕີແນັດ ເພື່ອຍຸດຕິ ການລະເມີດ ເທັກໂນໂລຈີ ດ້ານຂໍ້ມູນຂ່າວສານ.
ປະທານ ປະເທດຈີນ ທ່ານ Xi Jinping ໄດ້ຮຽກຮ້ອງໃຫ້ໂລກ ຮ່ວມມືກັນ ຄວບຄຸມ ອິນເຕິແນັດ ໃນການກ່າວຖະແຫຼງ ໃນວັນພຸດມື້ນີ້ ຢູ່ທີ່ ກອງປະຊຸມອິນເຕີເນັດ ໂລກ ຄັ້ງທີ 2 ທີ່ນຳພາໂດຍຈີນ ໃນເມືອງ Wuzhen ຢູ່ທາງພາກ ຕາເວັນອອກ ຂອງປະເທດ, ທ່ານ Xi ໄດ້ກ່າວວ່າ ທຸກປະເທດ ຄວນທຳງານຮ່ວມກັນ ເພື່ອສ້າງ ລະບົບການປົກຄອງອິນເຕີເນັດ ກ່ອນມັນຈະກາຍເປັນເລື້ອງອື່ນໄປ, ເພື່ອຍຸດຕິ ການລະເມີດເທັກ ໂນໂລຈີ ທາງດ້ານຂໍ້ມູນຂ່າວສານ, ຄັດຄ້ານຕໍ່ການສອດແນມທາງ ໄຊເບີ້ ແລະ ການລັກລອບເຈາະຂໍ້ມູນ ແລະ ຕໍ່ສູ້ຕ້ານ ອັນທີ່ທ່ານ ໄດ້ເອີ້ນວ່າ ເປັນ ຜູ້ຕາງໜ້າ ຫຼາຍສິບຄົນ ຈາກ ບໍລິສັດເທັກໂນໂລຈີ ທີ່ໃຫຍ່ທີ່ສຸດຂອງໂລກ ໄດ້ເຂົ້າຮ່ວມ ກອງປະຊຸມ ທີ່ລວມທັງ ບໍລິສັດ Microsoft ຂອງສະຫະລັດ ແລະ ບໍລິສັດເທັກໂນໂລຈີ ຍັກໃຫຍ່ຂອງຈີນ Baidu ແລະ Alibaba ພັກຄອມມິວນິສຂອງຈີນ ທີ່ປົກຄອງປະເທດໃນປັດຈຸບັນ ໄດ້ຄວບຄຸມການນຳໃຊ້ອິນເຕີເນັດ ຢ່າງຮັດກຸມ ຕະຫຼອດເວລາ ດ້ວຍການກີດກັ້ນ ເນື້ອຫາທີ່ຕົນເຫັນວ່າ ລາມົກ ແລະ ກ່ຽວກັບ ການຕ່າວປີ້ນນັ້ນ ກຸ່ມປົກປ້ອງສິດທິມະນຸດ ອົງການນິລະໂທດກຳສາກົນ ຫຼື Amnesty Internationalໄດ້ອອກຖະແຫຼງການສະບັບນຶ່ງ ຮຽກຮ້ອງໃຫ້ ບັນດາບໍລິສັດເທັກໂນໂລຈີ ປະຕິເສດ ອັນທີ່ຕົນເອີ້ນວ່າ ຄວາມພະຍາຍາມຂອງປັກກິ່ງ